CELEX: C2006/074/15
Language: et
Date: 2006-03-25 00:00:00
Title: Kohtuasi C-42/06: Euroopa Ühenduste Komisjoni  27. jaanuari 2006.  aasta hagi Belgia Kuningriigi vastu

25.3.2006   
            
            
               ET
            
            
               Euroopa Liidu Teataja
            
            
               C 74/8
            
         Euroopa Ühenduste Komisjoni 27. jaanuari 2006. aasta hagi Belgia Kuningriigi vastu
   (Kohtuasi C-42/06)
   (2006/C 74/15)
   kohtumenetluse keel: prantsuse
   Euroopa Ühenduste Komisjon esitas 27. jaanuaril 2006 hagi Belgia Kuningriigi vastu. Euroopa Komisjoni esindaja on B. Stromsky, kohtudokumentide kättetoimetamise aadress Luxembourgis.
   Euroopa Ühenduste Komisjon palub Euroopa Kohtul:
   
               —
            
            
               tuvastada, et kuna Belgia Kuningriik on pealinna Brüsseli piirkonnas kehtestanud prügikotte tootvate ja/või turustavate füüsiliste või juriidiliste isikute tunnustamise korra, mille üksikasjad on vastuolus proportsionaalsuse põhimõttega, siis on ta rikkunud EÜ asutamislepingu artiklitest 28 ja 30 tulenevaid kohustusi;
            
         
               —
            
            
               mõista kohtukulud välja Belgia Kuningriigilt.
            
         Väited ja peamised argumendid
   Prügikotte tootvate ja/või turustavate füüsiliste või juriidiliste isikute tunnustamise korda ei ole ühenduse tasandil ühtlustatud.
   Sellisel juhul tuleb siseriiklikke õigusnorme, millega kehtestatakse prügikotte tootvate ja/või turustavate füüsiliste või juriidiliste isikute tunnustamise kord, hinnata pidades silmas Euroopa Ühenduse asutamislepingu artikleid 28–30.
   Euroopa Kohtu praktika kohaselt võib pealinna Brüsseli piirkonna 15. juuli 1993. aasta jäätmete kogumise määruse artiklis 10a sätestatuga sarnane eelneva loa andmise menetlus piirata kaupade vaba liikumist.
   Selleks, et selline eelneva loa andmise menetlus oleks kaupade vaba liikumise põhivabaduse seisukohast õigustatud, peab see olema suunatud ühenduse õiguses tunnustatud üldisest huvist lähtuva eemärgi saavutamisele ja olema kooskõlas proportsionaalsuse põhimõttega ehk sobima taotletava eesmärgi saavutamiseks ega minema kaugemale selle saavutamiseks vajalikust.
   Komisjon mõistab, et tunnustamismenetlus on suunatud üldisest huvist lähtuvate töötajate tervise kaitse ja keskkonnakaitse eesmärkide saavutamisele.
   Komisjon arvab siiski, et antud juhul ei ole määruse artiklis 10a sätestatud tunnustamismenetluse üksikasjad kooskõlas proportsionaalsuse põhimõttega, kuna see ei ole hõlpsasti ligipääsetav.